J. KARJALAINEN - Konserttisalikiertue 2025
2025-11-15 19:00 (Europe/Helsinki)
KARJALAINEN LÄHTEE KATTAVALLE KONSERTTISALIKIERTUEELLE SYKSYLLÄ
Suomalaisen musiikin ikoni J. Karjalainen lähtee syksyllä 2025 kattavalle konserttisalikiertueelle. Kiertue alkaa 24. lokakuuta Espoon Tapiolasalista ja päättyy marraskuun 29. päivä Helsingin Kulttuuritalolle, kiertäen yhteensä 13 paikkakuntaa ympäri Suomen. Konserttisalikiertueella kuullaan sekä J. Karjalaisen uuden albumin kappaleita että rakastettuja biisejä artistin uran eri vaiheilta.
– Nautin konserttisalikeikkojen intensiivisestä tunnelmasta ja vahvasta yhteydestä yleisön kanssa. On ilo esiintyä yleisölle, joka kuuntelee. Lauluista voi joskus löytää sävyjä, joita ei tiennyt niissä olevankaan, J. Karjalainen kertoo.
Aikamme rakastetuimpiin laulaja-lauluntekijöihin kuuluva J. Karjalainen julkaisi maaliskuussa odotetun uuden studioalbuminsa Suomalaista muotoiluu. Kymmenen uutta kappaletta sisältävä kokonaisuus nousi heti Virallisen albumilistan kärkeen sijalle 2. Uudet kappaleet saivat ensiesityksensä pitkälti loppuunmyydyllä kevätkiertueella.
Levytysuransa vuonna 1981 aloittanut J. Karjalainen on yksi Suomen kaikkien aikojen suosituimpia laulajia, lauluntekijöitä ja oman tiensä kulkijoita. Amerikkalaista musiikkiperinnettä suomalaisiin oloihin sovittanut artisti on aina ollut omaa luokkaansa riippumatta siitä, mitä nurkkaa kyseisestä aarrearkusta hän on kolunnut. J. Karjalaisen laulut kuten Ankkurinappi, Doris, Sekaisin, Hän, Mies jolle ei koskaan tapahdu mitään, Telepatiaa, Villejä lupiineja, Mennyt mies, Stindebinde ja monet muut ovat kiinteä osa suomalaista äänimaisemaa.
Konsertin kesto noin 2,5h, sis. väliajan
Liput alk. 54,90€
+ tilausmaksut (alk. 1,50 € + 0,65 % tilauksesta www.lippu.fi)
Liput ja lisätiedot: warnermusiclive.fi/jkarjalainen
Kokoonpano:
J. Karjalainen
Mikko Lankinen – Kitara
Tom Nyman – Basso
Pekka Gröhn – Koskettimet
Janne Haavisto – Rummut
Lataa promokuva täältä.
Kuvaaja: Tero Ahonen
Karjalainen
Spotify
Instagram
Facebook
warnermusiclive.fi/JKarjalainen
Lisätiedot ja haastattelupyynnöt:
Nirananda Lanki / Warner Music Finland
nirananda.lanki@warnermusic.com
Keikkamyynti:
Samppa Hartikainen / Warner Music Live
samppa.hartikainen@warnermusic.com
Yritys- ja yksityistilaisuudet:
Annu Winter / Superstar Agency
annu.winter@superstar.fi

Narinoita vai tositarinoita / peruttu
2025-11-19 19:00
Tapahtuma on peruttu. Lippurahojen palautusta voi hakea linkistä 30.11.2025 mennessä: https://web.lippu.fi/palautus
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta.
———————————–
Tule, näe ja koe jotain aivan uutta!
Narinoita vai tositarinoita on hulvattoman hauska musikaalikomedia aidoista ja oikeista tosielämän tilanteista,
joissa täytyy aina olla hiukan eri mieltä toisen kanssa.
Tästä huippuhauskasta musikaalista löydät varmasti hetkiä, joita olet itse joskus päässyt todistamaan.
Tämä humoristinen näytelmä ei jätä ketään kylmäksi. Nyt on aika nauraa!
Musikaali on kasattu lukuisista hiteistä mun muassa R-A-K-A-S, Tummat silmät, ruskea tukka, Kun kellohame heilahtaa, Rekkamies…
Rooleissa nähdään huikea artistikattaus:
Jarno Kokko, Johanna Rantsi, Anneli Mattila, Anne Tanskanen, sekä Juha Hautaluoma.
Säestys: Mojova-orkesteri
Kesto n. 2 tuntia sis. väliajan
Käsikirjoitus: Johanna Rantsi
Ohjaus: Tuomo Salmela
Tuotanto: Viihdeohjelmat
Liput:
Peruslippu 35,60 €
Eläkeläinen 33,09 €
+ tilausmaksut (alk. 1,50 € + 0,65 % tilauksesta www.lippu.fi)

ABBA - Dancing Queen
2025-11-21 19:00
Vaikka ABBA on pysytellyt poissa estradeilta 40 vuotta, sen kultainen kimallus ei ole hiipunut minnekään. Ruotsalainen ABBA on edelleen yksi kaikkien suosituimmista ja myydyimmistä yhtyeistä, jonka ajatonta diskopoppia rakastavat yhä kaikenikäiset kuulijat ympäri maailman.
Koe Abban tarina uudelleen! Upea musiikki, loistavat laulajat ja tanssijat sekä sirkustaitelija saavat aikaan sellaisen ilotulituksen, että katsojat tempaistaan keskelle Abba-huumaa. ABBA Dancing Queenissa kuulet Suomen eturivin esiintyjät, jotka tulkitsevat moniäänisesti huikeita ABBAn hittejä sellaisella taidolla, ettei se voi olla viettelemättä katsojaa mukaansa. Abba-nelikkona nähdään upea kaarti: Roosa-Maria Leppänen, Isabella Lairikko, Tommi Soidinmäki ja Tuukka Jurkka.
Show sisältää upeaa koreografiaa, sirkusnumeroita, sekä glamoröösejä asusteita. Tanssijoina taiteilevat Silja Saarinen ja Ella Snellman, sirkustaitelijana Susanna Liinamaa.
Esityksessä kuullaan muun muassa Mamma Mia, Dancing Queen, Fernando, Waterloo, Summer Night City, Voulez Vous, When I Kiss The Teacher, Tiger…
Tämän lähemmäksi alkuperäisen ABBAn live-elämystä et pääse!
Esityksen kesto väliaikoineen n. 2 tuntia 30 minuuttia
Liput:
– Peruslippu: 47,10 €
– Eläkeläinen: 44,10 €
– Opiskelija, työtön, lapsi (alle 16v.): 36,60 €
+ tilausmaksut (alk. 1,50 € + 0,65 % tilauksesta www.lippu.fi)
Järjestäjä: Suomen Musiikkiteatteri

HUGO
2025-11-22 19:00
Vuoden 2024 aikana kertarysäyksellä Suomen eturivin artisteihin kiilannut parikymppinen popartisti HUGO julkaisi syyskuussa 2024 odotetun debyyttialbuminsa Kehykset, joka striimasi ennakkoon tuplaplatinaa.
HUGOn nopea nousu tähdeksi on kuin suoraan elokuvasta: Nuori artisti kysyi Instagram DM:llä neuvoja räppäri Ahdilta, ja päätyi hänen studiolleen kokeilemaan biisintekoa. Studiolla syntyneet biisit kantautuivat lopulta huipputuottaja Santeri Kauppisen aka MD$:n ja Epic Recordsin tutkalle alkuvuodesta 2023. Sen jälkeen asiat etenivät poikkeuksellisen rivakasti, sillä HUGOn debyyttisinkku Puhutaan suoraan julkaistiin kesäkuussa 2023, kakkossinkku Sijoituksii feat. SMURDY elokuussa ja läpimurtobiisi,Taulut feat. Costi syyskuussa 2023.
Taulut-sinkun julkaisun jälkeen HUGOn hitit ovat tehneet selvää jälkeä Suomen Spotifyn Top50 listalla. Taulut vietti Suomen Top50:n joukossa yhtäjaksoisesti yli 11 kuukautta ja se on saavuttanut yli 22 miljoonan striimin myötä nelinkertaista platinaa. Taulut-kappaleesta tuli myös toisiksi pisimpään Suomen Spotify top50 -listalla viettänyt kappale heti BEHMin Hei rakas -kappaleen jälkeen. Myös Tauluja seuranneet singlet ovat olleet jättimenestyksiä: Sun puolesta on striimannut yli 8 miljoonaa, Aurinkoon 6 miljoonaa ja yhdessä Been kanssa tehty Virheet yli 5 miljoonaa kertaa. Myös Ahdin kanssa tehtyä Väärään aikaan feat. HUGO kappaletta on kuunneltu pelkästään Spotifyssa huimat 17 miljoonaa kertaa. HUGOn biisit ovat soineet tiuhaan myös radioaalloilla ja useampi single on noussut vuoden aikana Airplay top50 -listalle.
Tapahtuma on ikärajaton
Keikan kesto noin 1h + meet & greet
Liput:
Peruslippu 29,50 €
Perhelippu 4 hlö, yhden lipun hinta 24,90 €, yht 99,60 €
+ tilausmaksut (alk. 1,50 € + 0,65 % tilauksesta www.lippu.fi)

Veripalvelun verenluovutustilaisuus
2025-11-24 13:00 - 17:30, 2025-12-08 13:00 - 17:30, 2025-12-22 13:00 - 17:30
Verenluovutustilaisuus Mikaelissa klo 13-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

Mikkelin kaupunginorkesteri: YLI RAJOJEN – Crusell 250 vuotta
2025-11-26 18:00
Teemu Hämäläinen, kapellimestari
Helena Juntunen, sopraano
Max Bruch: Serenadi jousiorkesterille ruotsalaisten teemojen pohjalta
Bernard Henrik Crusell: Söndagsmorgonen; Jag har dig åter
Elfrida Andrée: Till näktergalen; Öfver hafvet sjunker en stjärna; Visa en vårmorgon
Ture Rangström: Den enda stunden
Jean Sibelius: Hundra vägar; Arioso; Första kyssen
Einar Englund: Serenadi jousille
Tämän konsertin punaisena lankana kulkee maantieteelliset rajat ylittävä kulttuurinen yhteys, erityisesti suomalaisen ja ruotsalaisen kulttuuriperinnön yhteiset juuret. Konsertin säveltäjistä tänä vuonna 250-vuotisjuhliaan viettävä Bernhard Henrik Crusell on niin suomalaisten kuin ruotsalaisten itselleen omima säveltäjä. Erityisesti klarinettiteoksistaan tunnettu Crusell sävelsi myös laajan tuotannon lauluja, jotka ovat jääneet hieman unohduksiin.
Suomalaisen ja ruotsalaisen kulttuurin vuorovaikutukseen liittyen kansallisrunoilijastamme Johan Ludvig Runebergistä on sanottu, että hänen tuotantonsa vaikutti merkittävästi ruotsalaiseen runouteen. Konsertissa kuultavat Sibeliuksen laulut Hundra vägar, Arioso ja Den första kyssen ovat kaikki Runebergin teksteihin sävellettyjä. Myös ruotsalaiset säveltäjät tunsivat ilmeisen hyvin Runebergin runoutta, ja käyttivät sitä lauluteksteinä.
Ruotsissa syntyneen suomalaisen säveltäjän Einar Englundin Serenadi jousille ja Max Bruchin ruotsalaisiin kansanmelodioihin pohjaava Serenadi jousiorkesterille täydentävät konsertin, jonka laulusolistiksi saamme yhden maamme valovoimaisimmista ja arvostetuimmista sopraanoista. Helena Juntunen on tullut tunnetuksi oopperalaulajana sejä monipuolisen repertuaarin omaavana karismaattisena konserttisolistina.
TAITEILIJAVARTTI KLO 17.30 Mikaelin lämpiössä
LIPUT: 29 € / 27 € / 11 €
HINTA S-ETUKORTILLA: 27 € / 24 € / 9 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Rakuunasoittokunta: Pidä huolta
2025-11-27 19:00
Konsertti juhlistaa suomalaisen iskelmämusiikin suurmiehen, Pave Maijasen, musiikillista tuotantoa. Illan aikana kuullaan rakastetuimpia kappaleita Maijasen pitkän uran varrelta – musiikkia, joka on jättänyt lähtemättömän jäljen monen suomalaisen sydämeen. Sävelet ja sanoitukset heräävät uudelleen henkiin Hannu Lepolan sielukkaina tulkintoina.
Tule mukaan kokemaan, kuinka Pave Maijasen musiikki elää ja koskettaa edelleen!
Konsertin kesto noin 2h, sisältää väliajan.
Ei ikärajaa
Liput 20,00 €
+ tilausmaksut (alk. 1,50 € + 0,65 % tilauksesta www.lippu.fi)

Kotiseutu Pohjolassa / siirtyy 19.3.2026
2025-11-28 19:00
Kotiseutu Pohjolassa 28.11.2025 valitettavasti siirtyy. Uusi ajankohta on 19.03.2026 kello 19:00. Ennen siirtoa ostetut liput käyvät sellaisenaan uudelle päivämäärälle. Jos uusi ajankohta ei sovi, voi lippurahojen palautusta hakea linkistä 31.12.2025 mennessä: https://web.lippu.fi/palautus
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta.
———————————————————————————————————————
KOTISEUTU POHJOLASSA
-konsertissa esiintyvät Suomalaiset iskelmän- ja musiikin legendat Kai Hyttinen ja Pasi Kaunisto.
Miehet levyttivät 1960-luvun lopulla ja 1970-luvulla monia ikivihreitä hittejä.
Hyttisen hittejä ovat muun muassa Kurki, Käymään vain, Muistan kesän ja Nosta lippu salkoon.
Kauniston tuotannossa ovat esimerkiksi Koskaan et muuttua saa, Sanat eivät riitä kertomaan, Lakeuden kutsu ja Nelostie.
Tuohon aikaan miehet eivät esiintyneet yhdessä, mutta nyt eläkepäivinä yhteisesiintyminen on tuntunut miesten mielestä luontevalta. Kotiseutu Pohjolassa konsertissa kuullaan Kai Hyttisen ja Pasi Kauniston rakastetumpia levytyksiä.
Konsertin kesto n. 2h sisältäen 30minuutin väliajan.
Peruslippu 32,10 €
Eläkeläinen 29,50 €
+ tilausmaksut (alk. 1,50 € + 0,65 % tilauksesta www.lippu.fi)

JUICE 75v juhlakiertue Musta aurinko nousee
2025-11-29 19:00
Juice Leskisen elämästä kertova uusi musiikkinäytelmä Suomen-kiertueelle lokakuussa
Juice Leskinen (1950–2006) oli suomalaisen musiikin ja lyriikan mestari, jonka tuotanto jätti pysyvän jäljen maamme kulttuuriin. Juicen 75-vuotisjuhlavuoden kunniaksi Heikki Vihinen on käsikirjoittanut verbaalinerona tunnetun taiteilijan elämästä uuden Musta aurinko nousee -musiikkinäytelmän, joka saa kantaesityksensä Kempeleessä Pirilän Tapahtumapuistossa heinäkuun alussa. Koskettava teos sukeltaa Juicen viimeisiin hetkiin ja muistoihin, joissa elävät hänen tunnetuimmat laulunsa, syvä elämänviisaus sekä tunnistettava huumori ja ironia. Lokakuussa tämä Juicen rakastetuimpia kappaleita sisältävä musiikkinäytelmä lähtee juhlakiertueelle viiteentoista suomalaiskaupunkiin.
Juice on kyllästynyt dialyysihoitoihin ja päättänyt jättää hyvästit niin hoidoille kuin elämällekin. Huolestuneiden läheisten ympäröimänä hän sukeltaa muistojen syövereihin: seikkailuihin, ilojen ja surujen lauluihin, elämän virtoihin, jotka tekivät hänestä yhden Suomen rakastetuimmista taiteilijoista. Musta aurinko nousee – musiikkinäytelmä on tinkimätön matka taiteilijana olemisen taiteeseen – hurttia huumoria ja ironiaa unohtamatta.
Musta aurinko nousee -esitys keskittyy Juicen viimeisiin hetkiin ja muistoihin. Heikki Vihisen käsikirjoittama ja ohjaama musiikkinäytelmä tuo Leskisen ainutlaatuisen maailman näyttämölle musiikin ja tarinankerronnan keinoin. Juicena loistaa jälleen useista teatterirooleistaan tunnettu Otto Kanerva, joka on jo aiemmin herättänyt tämän suomalaislegendan henkiin yli 200 kertaa Vihisen käsikirjoittamien Taiteilijaelämää ja Lasilliset Juicea -esitysten kehuttuna Juicena. Hänen tulkintansa on saanut kehuja siitä kuinka uskottavasti ja herkästi hän tulkitsee Leskisen monivivahteista persoonaa ja musiikkia. Kanerva ei tulkitse Juicea karikatyyrinä vaan vaan antaa tämän hahmolle aidon inhimillisyyden ja läsnäolon.
– Juhani ” Juice” Leskisen esittäminen on minulle tärkeää: kuljin jo yläasteikäisenä ylpeänä ” Juice presidentiksi”- college päällä. Kotimaisten sanoittajien tekstit ovat minulle tärkeintä musiikissa. Leskisen hahmon esittämisessä minua kiinnostaa erityisesti epäsuhta, joka syntyy hänen ajattelun terävyydestä ja muun olemuksen rentoudesta. Olen saanut syventää rooliani Vihisen ja Juicen parhaisiin ystäviin lukeutuneen ja hänen kanssaan keikkailleen Kankun kanssa, Otto Kanerva kertoo.
Otto Kanervan lisäksi Juicen hittejä esityksessä tulkitsevat vahvasta äänestää ja monipuolisista tulkintataidoistaan tunnettu Annika Eklund ja Anna Hanski, jonka lämmin äänenväri ja lavakarisma tuovat syvyyttä Juice-musiikin tulkintoihin. Juhlaorkesteria johtaa Leskisen kanssa pitkään yhteistyötä tehnyt Ari ‘Kankku’ Kankaanpää. Monipuolisena säestäjänä ja sovittajanakin tunnettu Kankaanpää huolehtii siitä, että Leskisen musiikki soi lavalla kunnianhimoisesti ja elävästi – alkuperäistä henkeä kunnioittaen.
– Ehdin tehdä Juicen kanssa yhteistyötä seitsemän vuoden ajan. Noina vuosina hänestä tuli minulle läheinen ystävä ja hänen tuotantonsa nousi minulle tärkeäksi. Duo-keikoilla esiinnyimme improvisoiden niin, etten ikinä tiennyt mikä biisi hänen isosta tuotannostaan seuraavaksi tulee. Juicelle itselleen hänen laulunsa olivat samanarvoisia, ehkä yhtä poikkeusta lukuun ottamatta. Seurasin usein vierestä, kun toimittajat yrittävät kysyä häneltä, että mitä biisiä taiteilija itse omasta tuotannostaan eniten arvostaa. Usein hän oli ensin haluton arvottamaan kappaleitaan keskenään, mutta saattoi lopuksi todeta, että jos joku pitää valita niin ehkä sitten se, minkä tekemiseen meni yhdeksän vuotta. Se biisi on Musta aurinko nousee. Tuntuu hienolta päästä soittamaan jälleen Juicen mestarillisia biisejä. Otto on sisäistänyt Juicen olemuksen hyvin ja rakentanut hahmon pieteetillä, Ari Kankaanpää kertoo.
Juicen musiikki elää – tervetuloa kokemaan matka suomalaisen lyriikan mestarin maailmaan. Esityksen Gramopopille tuottaa Iltama-tuotanto.
Esityksen kesto noin 2,5 tuntia sisältäen väliajan
Ikärajaton
Käsikirjoitus ja ohjaus: Heikki Vihinen
Esiintyjät: Otto Kanerva, Annika Eklund, Anna Hanski ja Ari Kankaanpää & Juhlaorkesteri
Liput:
SYYSTARJOUS, voimassa ti 28.10 klo 00.01 – to 6.11 klo 23.59
kaikki liput 30 € / kpl
Permanto rivit 1-11, 50,50 €
Permanto rivit 12-21, 46,50 €
Parvi 42,50 €
+ tilausmaksut (alk. 1,50 € + 0,65 % tilauksesta www.lippu.fi)
Kiertueen järjestää: Gramopop Oy

Euroviisut Kautta Aikojen / PERUTTU
2025-11-30 19:00
Tapahtuma on peruttu. Lippurahojen palautusta voi hakea linkistä 14.12.2025 mennessä: https://web.lippu.fi/palautus
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta.
———————————-
Kiertueen artisteina nähdään Nina Tapio, Jepa Lambert, Antti Ketonen ja Jussu Pöyhönen. Heitä säestää Jari Puhakan johtama Euroviisuorkesteri.
Euroviisut ovat olennainen osa Suomen ja koko Euroopan musiikkihistoriaa. Sieltä on ponnahtanut pinnalle suuri joukko komeita kappaleita ja artisteja, jotka ovat sittemmin valloittaneet tiensä koko maailman sydämiin.
Kiertueella kuullaan suuri joukko suomalaisia ja kansainvälisiä euroviisuja, jotka ovat jättäneet jälkensä iskelmämusiikin historiaan. Hard rock Halleluja, Tom Tom Tom, Tipi-tii, Pump Pump, Diggi-loo diggi-ley, Waterloo, Volare ovat vain muutamia esimerkkejä euroviisuista tutuista kappaleista, jotka soivat yhä vuosien jälkeen tiiviisti radioissa.
Konsertin kesto noin 2h 15min, sis. väliajan
Liput 49,90 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin musiikkiluokkien joulukonsertti
2025-12-02 18:00
Mikkelin musiikkiluokkien joulukonsertti yhteistyössä Mikkelin musiikkiopiston kanssa.
Tiistaina 2.12.2025 klo 18.00 Konserttitalo Mikaelissa.
Konsertin kesto noin 1,5h ei väliaikaa
Kahvio palvelee ennen konserttia klo 17 alkaen.
Liput:
Peruslippu 17,60 €
Opiskelija 17,60 €
Eläkeläinen 17,60 €
Lapsi (max 16v.) 8,60 €
+ tilausmaksut (alk. 1,50 € + 0,65 % tilauksesta www.lippu.fi)

Erja Lyytinen & Friends: Blue Christmas 2025
2025-12-04 19:00
ERJA LYYTINEN – HANNA PAKARINEN – KÄRTSY HATAKKA
Kitaravirtuoosi Erja Lyytinen on ilahduttanut konserttiyleisöjä jouluisella Blue Christmas – kiertueellaan jo vuodesta 2017 lähtien! Lyytinen on yksi johtavista kansainvälisillä markkinoilla operoivista blues-rock kitaristeista ja hänet onkin palkittu useasti eri kategorioissa vuosien varrella. Vuonna 2022 Lyytinen teki historiaa olemalla ehdolla ensimmäisenä suomalaisena artistina Kanadan Maple Blues Awardseissa. Marraskuussa 2024 Lyytiselle myönnettiin Brittiläisen HRH – festivaalin toimesta Angel of Rock -palkinto. Palkinto myönnetään merkittävästä panoksesta rockin, metallin tai blues-musiikin saralla. Uransa aikana Lyytinen on esiintynyt maailman kärkikaartiin kuuluvien kitaristien, kuten Carlos Santanan, Sonny Landrethin, Jennifer Battenin ja Joe Bonamassan rinnalla. Lyytisen viimeisin albumi ”Smell the Roses” julkaistiin keväällä 2025. Albumi on saanut kiitettäviä arvioita kansainvälisissä julkaisuissa ja sijoittui kuudenneksi UK:n IBBA:n huhtikuun 2025 radiolistalla. Laulajantaitojaan Lyytinen pääsi esittelemään Masked Singer – ohjelmassa Luurankona. Tänäkin vuonna Blue Christmas – konsertissa kuullaan kattaus Lyytisen tuotannosta, tunnelmallisia sinisiä säveliä ja jouluisia rokkaavia kappaleita upeiden artistivieraiden kera!
Hanna Pakarinen tunnetaan kautta aikain ensimmäisenä ja ehdottomasti legendaarisimpana Suomen Idolsin voittajana. Hänen kruunajaisiaan seurasi TV:n välityksellä peräti 1,6 miljoonaa katsojaa. Entistä isompien miljoonayleisöjen eteen Pakarinen nousi vuonna 2007, jolloin upeaääninen artisti edusti Suomea Euroviisuissa, harvinaisesti vieläpä kotikentällä Helsingin Hartwall Arenalla. Sooloalbumeillaan kulta- ja platinarajoja rikkoneesta Hanna Pakarisesta on huokunut läpi hänen uransa ajan jättiläismäinen palo musiikkia kohtaan. Hän on suunnannäyttäjä, jonka esimerkillä on ollut iso vaikutus monen uuden aallon tähtinimen polkuun. Sukupolvien yli ulottuva arvostus on vain kasvanut sen jälkeen, kun Pakarinen päätti kahdeksan vuoden julkaisutaukonsa syksyllä 2021. Esiintyminen on Pakariselle artistina olemisessa tärkeintä, ja hän onkin kertonut lavalla olemisen yhdeksi parhaista paikoista maailmassa. Pakarinen ilahdutti Blue Christmas kuulijoita jo vuoden 2024 kiertueella Rovaniemen konsertissa valaisten positiivisella olemuksellaan jouluisen konserttiyleisön.
Kärtsy Hatakka tunnetaan parhaiten 80 – luvun puolivälistä asti toimineen Waltari – yhtyeen laulajana ja primusmoottorina. Metallia, taidemusiikkia, kansanmusiikkia ja funkia yhdistelevä Waltari on pohjustanut suomalaisten metalliyhtyeiden menestystä Euroopassa, ja on esiintynyt megafestivaaleilla mm. Roskildessä ja Wackenissa. Viime vuosina Kärtsy on tullut suurelle yleisölle tutuksi myös vaikuttavana sooloesiintyjänä, joka loikkii genrerajojen yli vakuuttavan vaivattomasti. Soolotuotannossaan Kärtsy on soljunut popista rockiin leimaten omiin nimiinsä signature soundillaan kaikki esittämänsä cover-biisit. Keväällä 2025 Tähdet, Tähdet-kisassa Kärtsy ällistytti suomalaisen TV-yleisön taituruudellaan ja autenttisella rokkitähden olemuksellaan. Tänä vuonna Kärtsy tempaa mukaansa Blue Christmas konsertin kuulijat ainutlaatuisella lavakarismallaan ja persoonallisella äänellään!
Konsertin kesto noin 2h 15min, sis. väliajan
Liput:
Peruslippu 45,90 €
Opiskelija 43,90 €
Eläkeläinen 43,90 €
Työtön 43,90 €
Lapsi (alle 16-vuotias) 43,90 €
Ryhmät min 10hlö 43,90 €
+ tilausmaksut (alk. 1,50 € + 0,65 % tilauksesta www.lippu.fi)

YHDESSÄ MATKATAAN, Lasse Hoikka 70 v juhlakiertue
2025-12-05 19:00
Lasse Hoikka & Souvarit mittavalle konserttikiertueelle syksyllä 2025

Lasse Hoikka & Souvarit on viihdyttänyt yleisöä jo vuodesta 1978. Takana on mittaamaton määrä keikkakilometrejä ja esiintymistilaisuuksia. Tänä vuonna orkesterin perustaja Lasse Hoikka täyttää 70-vuotta ja juhlan kunniaksi he lähtevät ”Yhdessä matkataan – Lasse Hoikka 70-vuotta konserttikiertueelle”.
Lasse Hoikan syntymäpäiviä vietetään konserttisaleissa ympäri Suomen, sillä juhlakiertue kattaa 18 paikkakuntaa, alkaen lauantaina 25.10. Kuusamon Kuusamotalolta ja päättyen perjantaina 5.12. Mikkelin Konserttitalo Mikaeliin.
Lasse Hoikka teki ensimmäisen keikkansa vuonna 1970, ollessaan 15-vuotias. Hän pääsi mukaan Huumorhumpan rumpaliksi Pauli Pirttijärven ja Juhani Juusolan mukaan. Vuonna 1978 hän perusti Souvarit-yhtyeen. Sen jälkeen keikkoja on ehtinyt kertymään useita tuhansia ja Lasse on viihtynyt äänitysstudiolla yli 600 äänitteen verran.
– 47 vuotta tanssikeikkoja ympäri Suomen on pitkä aika. Ajatus herättää kiitollisia tunteita, että näin pitkään on saanut tehdä keikkaa. Tanssikansa käy vielä tansseissa ja toivottavasti se perinne jatkuu vielä kauan. Suomalainen paritanssikulttuuri on ainutlaatuista koko maailmassa, joten pidetään siitä hyvää huolta, Lasse Hoikka toteaa.
Tulevalla konserttikiertueella kuullaan uudistunut ohjelmisto, jossa mukana myös yleisön rakastamat suosikit, jotka tekevät jokaisesta juhlaillasta unohtumattoman. Lasse Hoikka & Souvarit on uransa aikana tehnyt 6 konserttikiertuetta. Seitsemäs konserttikiertue herättää heissä kiitollisuutta.
– Aluksi mietittiin, että ei pidetä konsertteja, mutta yleisön toivomuksesta järjestämme vielä tämän. Täyttäessäni 70-vuotta, juhlakonserttikiertue on hyvä tapa juhlistaa syntymäpäivääni. Edellisen konserttikiertueen perusteella huomasimme, että on paljon faneja ja ystäviä, jotka eivät enää käy tanssikeikoilla, mutta tulevat mielellään konserttiin kuuntelemaan Souvari-musiikkia, Lasse Hoikka & Souvarit kertovat.
Konsertin kesto noin 2h 30min, sisältää väliajan.
Konsertin jälkeen orkesteri jakaa nimmareita.
Tapahtumassa on myös Lasse Hoikan ja Souvareiden tuotemyyntipiste.
Ei ikärajaa
Lippujen hinnat:
Hintaryhmä 1:
59,90 €, permanto rivit 1-13
Hintaryhmä 2:
49,90 €, permanto rivit 14- 21
+ tilausmaksut (alk. 1,50 € + 0,65 % tilauksesta www.lippu.fi)
Saatavilla myös konserttimatka Mäntyharjusta. Hinta 84,90€ (sis. kuljetus Mäntyharju-Mikaeli-Mäntyharju ja konserttilippu). Varaukset hanna.elo@mikaeli.fi
Katso matkan lisätiedot mikaeli.fi/konserttimatkat-mantyharjusta-mikaeliin/
Tapahtuman järjestäjä : GRAMOFONI OY

Mikkelin kaupungin itsenäisyyspäivän juhla
2025-12-06 13:00 - 17:00
Mikkelin kaupunki juhlistaa 108-vuotiasta itsenäistä Suomea järjestämällä kaikille avoimen ja maksuttoman itsenäisyyspäivän juhlan konsertti- ja tapahtumatalo Mikaelissa (Sointukatu 1) lauantaina 6.12.2025.
Juhlaan on vapaa pääsy. Tilaisuus alkaa klo 13 kahvitarjoilulla, jonka aikana Mikkelin musiikkiopiston oppilaat esiintyvät. Saliohjelma alkaa klo 14. Juhlassa kuullaan kaupungin tervehdyspuhe, jonka pitää Jatta Juhola sekä maakuntajohtaja Heini Utusen juhlapuhe, luovutetaan Pro Mikkeli -mitali, jonka lisäksi juhlaohjelmassa on musiikkia Lauluyhtye Evenion sekä Mikkelin kaupunginorkesterin esittämänä sekä Etelä-Savon tanssiopiston esitykset.
Juhla on tulkattu suomalaiselle viittomakielelle.

Mikkelin kaupungin itsenäisyyspäivän juhla
2025-12-06 13:00 - 17:00
Mikkelin kaupungin itsenäisyyspäivän juhlaa vietetään 6.12.
Tilaisuus alkaa klo 13 kahvitarjoilulla. Klo 14 alkava saliohjelma pitää sisällään mm. musiikkia, juhlapuheen, Pro Mikkeli -mitalin luovutuksen sekä vuosittain vaihtuvia esittävän taiteen ohjelmanumeroita.
Tilaisuuteen on vapaa pääsy ja se on kestoltaan noin tunnin mittainen. Kunnia- ja ansiomerkit.
Juhla on tulkattu suomenkieliselle viittomakielelle.

Raskasta joulua / loppuunmyyty
2025-12-07 19:00
Suomen suurin ja suosituin joulukiertue Raskasta Joulua saapuu loppuvuonna konserttisaleihin ympäri Suomen!
Kiertueen tunnelman takaavat tänäkin vuonna valovoimaiset ja upeat artistit, joiden äänet ovat tulleet osaksi suomalaista joulunviettoa. Mikkelissä lavalla nähdään Marko Hietala, Elize Ryd, Tommy Karevik ja Ville Tuomi.
”On upeaa viedä Raskasta Joulua kolmannelle vuosikymmenelle! Viimevuotiset uudistukset toimivat täydellisesti ja bändi kuulosti paremmalta kuin koskaan. Nyt yhdistämme areenoiden mahtipontisuuden ja kirkkojen sekä konserttisalien intiimin lumon. Tästä tulee todella erityinen vuosi,” Raskasta Joulua kiertueen isä ja nokkamies Erkka Korhonen lupaa.
Konsertin kesto 2h 30min, sis. väliajan
Liput:
Rivit 1-8, 59,90 €
Rivit 9-21, 54,90 €
Parvi 49,90 €
Lievästi näkörajoitteiset paikat sivuparvilla 44,90 €
+ tilausmaksut (alk. 1,50 € + 0,65 % tilauksesta www.lippu.fi)

StarArt: Tuulten kutsu
2025-12-10 18:00
Kolme oppilaitosta – Etelä-Savon Tanssiopisto ja sirkuskoulu, Mikkelin musiikkiopisto ja Taito Itä-Suomi – nousevat nyt ensimmäistä kertaa samalle näyttämölle. Yhteistyössä syntyy jotain ainutlaatuista: tanssi, musiikki, käsillä tekeminen sekä luova energia kohtaavat ja täydentävät toisiaan.
Tapahtuma näyttää miten elävää taide on, kun sitä tehdään yhdessä. Se kutsuu kokemaan ja inspiroitumaan – matalalla kynnyksellä ja suurella sydämellä. Samalla se edistää taiteen perusopetusta ja sen saavutettavuutta, sekä kokoaa yhteen nuoret, opiskelijat, opettajat ja ammattilaiset – Näistä kohtaamisista syntyy ideoita, unelmia ja yhteistyötä. Mukana luovia tekijöitä myös XAMKista.
StarArt: Tuulten kutsu rakentuu nuorten kokemuksille nykyajasta. Heitä mentoroimassa ovat olleet oppilaitosten omat opettajat, joista muodostuva taiteellinen työryhmä siirtää teoksen Mikaelin näyttämölle. Näyttämöllä nähdään nuoria musiikin, tanssin ja sirkuksen tekijöitä – herkkyyttä ja voimaa. Ajatuksia oikeasta ja väärästä, taistelusta, ihmissuhteista, ilmastonmuutoksesta – näkymättömyydestä.
Näytöksen kesto noin 60min, ei väliaikaa.
Liput:
Peruslippu 22,60 €
Opiskelija ja eläkeläinen 18,60 €
Lapsi (ikäraja 12v) 12,60 €
S-etulippu 20,60 €
+ tilausmaksut (alk. 1,50 € + 0,65 % tilauksesta www.lippu.fi)

KIRKA-MUSIKAALI: HETKI LYÖ - 75V. JUHLAKIERTUE
2025-12-11 19:00
Kirka-musikaali Hetki Lyö – 75-vuotisjuhlakiertueella
Musikaali kaikkien suomalaisten rakastamasta laulajasta ja musiikkimaailman ikonista.
Kirka Kirill Babitzin on yksi Suomen menestyneimmistä artisteista. Hän syntyi 75 vuotta sitten, ja nyt on juhlakiertueen aika! Kirka oli maamme ensimmäinen oikea rocktähti, joka sai peräänsä villisti kirkuvat fanilaumat. Hän oli venäläisen emigranttitaustansa vuoksi eksoottinen ilmestys tummine hiuksineen ja sinisine silmineen, hän oli täynnä karismaa ja kuin luotu tähdeksi. Oma suku ja perhe sisaruksineen olivat Kirkalle aina tärkeitä. Kirka lauloi persoonallisella äänellään tiensä suomalaisten sydämiin monipuolisesti rockilla, iskelmillä ja balladeilla heavyrockiakaan unohtamatta.
Musikaali on matka Kirkan vanavedessä 60-luvulta lähtien aina 2000-luvulle asti. Kirkan ohella tapaamme suomalaisen kevyen musiikin merkkihenkilöitä kuten Sammyn, Muskan, Dannyn, Katri Helenan, Kassu Halosen ja Tapani Kansan. Koemme esityksessä laulajan pitkän uran eri vaiheita, Euroviisujen ja Syksyn sävelten huumaa, menestystä, rakkautta ja suuria suruja.
Kirkaa esittää ylistystä saanut Ilari Hämäläinen. Musikaalissa kuullaan suuri joukko ikimuistoisia kappaleita, kuten Hetki lyö, Leijat, Hengaillaan, Surun pyyhit silmistäni, Kahden hullun matka, Daada Daada, Yli synkän virran, Puhelinlangat laulaa, Lumi teki enkelin eteiseen, Krokotiilirock ja Kirjoita Postikorttiin.
Esityksen kesto väliaikoineen n. 2 tuntia 45 minuuttia
Liput:
– Peruslippu: 47,10 €
– Eläkeläinen: 44,10 €
– Opiskelija, työtön, lapsi (alle 16v.): 36,60 €
+ tilausmaksut (alk. 1,50 € + 0,65 % tilauksesta www.lippu.fi)
Järjestäjä: Suomen Musiikkiteatteri

MIKAELIN PIKKUJOULUBILEET / K-18
2025-12-12 18:00
MIKAELIN PIKKUJOULUBILEET tulee taas!
Mikaelin Pikkujoulubileet järjestetään toista kertaa perjantaina 12.12.2025. Illan aikana nautitaan herkullisesta pikkujoulumenusta, nauretaan Matti Patrosen stand up esityksen parissa ja ilta huipentuu legendaarisen NEON 2 yhtyeen keikkaan!
Näitä pikkujoulukauden kovimpia bileitä et halua missata. Lippuja on rajallinen määrä, joten ole nopea!
MATTI PATRONEN on Suomikomiikan Jeesus: nöyrä, kuuluisa ja vähän parempi kuin muut. Tämän koko kansan henkisen kutittajan aivoista löytyy peräti kolme puoliskoa; oikea, vasen ja hauska. Heti syntymänsä jälkeen Matti kapaloitiin perheen kesämökin ulkohuussista löytyneeseen Pahkasikaan ja sen jättämät arvet ovat onneksi ikuisia. Lavalla Matti on lämmin kuin isoäidin syli, terävä kuin karhukoplan kynsiviila ja kestävä kuin Paavo Väyrynen. Horoskoopiltaan Matti on nouseva suippumadonlakki.
Kun lähikaupassasi on uuden pullonpalautusautomaatin avajaiset, on todennäköisesti Matti siellä esiintymässä. Hän todella rakastaa esiintymistä. Matti ei valita ja tekee ne keikat mitä muut ei uskalla. Suomi komiikan panssaroitu Sisu on varma valinta ihan mihin vaan. TV-esiintymiset: Naurun Tasapaino (kolmannen kauden voittaja), Nelosen Stand Up!, Kontio & Parmas, Napakymppi.
NEON 2
Kemiaa, Ei yksinäinen unta saa, Polku. Tässä muutama suuri hitti 90-luvulla syntyneeltä Neon 2 -yhtyeeltä. Jos olet tämän ajan elänyt, on heidän repertuaari varmasti tuttu.
Vuonna 2017 Neon 2 teki paluun keikkalavoille huippuvuosien kokoonpanolla. Legendaarisen Polku-albumin julkaisusta tuli vuonna 2022 kuluneeksi tasan 30 vuotta – huikea juhlavuosi! Juhlan kunniaksi yhtyeeltä ilmestyi single Jäljet. Kappaleesta julkaistiin myös musavideo, johon fanit saivat osallistua lähettämällä valokuvia omaan elämään jälkiä jättäneistä hetkistä. Kuvia tuli muutamassa päivässä useita satoja. Muita radiossa paljon kuultuja singlejulkaisuja ovat mm. Itseni kaltainen (2017), Ikuisesti aina (2018), Kohti maata (2020), Pieninä palasina (2021) ja Et oo yksin (2023).
Illan aikataulu:
Klo 17 ovet auki
Klo 18 – 21 ruokailu (stand up -koomikko Matti Patronen noin klo 20)
Klo 21 – 22 Neon 2
Ravintola Mikaeli palvelee klo 23 saakka tai niin kauan kun menoa riittää
Pikkujoulubileiden jatkot AFTER BAR Mikkelissä. Pikkujoulubileiden lipulla saat maistuvia juomatarjouksia Afterin valikoimasta.
MENU
Noutopöydistä
Versosalaattia, baby- pinaattia, granaattiomenaa ja kurpitsansiemeniä L,G
– Talon salaatinkastiketta L,G
Paahdettua punajuurta, vuohenjuustoa ja hunajaa L,G
Grillikana- Caesar- salaattia L,G
Savulohta, tillivaahtoa ja lohenmätiä L,G
Härän paahtopaistia ja piparjuuricremea L,G
Paahdettua possun sisäfileetä, timjami-portviinikastiketta L,G
Gratinoitua bataatti-perunapaistosta L,G
Suklaakakkua ja glögikirsikkaa VL
Kahvi
EARLY BIRD -lippu 89,00 € (1.10. alkaen lipun hinta 99,00 €)
+ tilausmaksut (alk. 1,50 € + 0,65 % tilauksesta www.lippu.fi)
Lippu sisältää pääsyn tapahtumaan, ruokailun ja lippu.fin palvelupalkkion
Minimiostomäärä 2 lippua
Varaa liput ryhmälle:
hanna.elo@mikaeli.fi / puh. 040 8337814
Naulakko on ilmainen
Tapahtumaan ei ole ovimyyntiä, lipunmyyntimme ei ole auki perjantaina 12.12.
Tapahtuma on K-18. Ravintola Mikaelin baari on avoinna koko illan.
Saatavilla myös bussimatka Mäntyharjusta. Hinta 114€ (1.10. alkaen 124€) Hinta sisältää kuljetuksen Mäntyharju-Mikaeli-Mäntyharju ja pikkujoulubileiden ohjelman ruokailuineen). Varaukset hanna.elo@mikaeli.fi
Katso matkan lisätiedot mikaeli.fi/konserttimatkat-mantyharjusta-mikaeliin/
Paikat myydään numeroimattomina, seurueet pääsevät istumaan samaan pöytään/pöytiin lipputilausten perusteella tai ilmoittamalla seurueesta ennakkoon Ravintolalle: mikaeli@serviini.fi
Pöydät sijaitsevat Mikaelin lämpiötiloissa 2. kerroksessa.
Minimiostomäärä peruslipuissa on 2 lippua. Ravintola kontaktoi asiakkaat ennen tapahtumaa juomatilauksia varten.
HUOM! Esiintymislava sijaitsee 2. kerroksessa, joten osalta istumapaikoista ei ole suoraa näkyvyyttä lavalle. Musiikki ja stand up esitys kuuluvat kuitenkin kaikkialle. Lavan edessä on myös tanssilattia, jolle siirtyminen etenkin illan edetessä on enemmän kuin sallittua.
Pyörätuoli + saattaja -lippu sisältää avustajalle vain pääsyn tapahtumaan ja istumapaikan, mutta ei ruokailua. Avustaja voi varata ruokailun erikseen ravintolalta: mikaeli@serviini.fi.
Muut avustajaliput sisältävät myös vain pääsyn tapahtumaan, ruokailu tulee varata erikseen ravintolalta.
Pidätämme oikeudet muutoksiin.

Tervetuloa bilettämään Mikaelin Pikkujoulubileisiin; Mikkelin kiinnostavimpiin pikkujouluihin!
Löydät tapahtuman myös:
Kotisivut: mikaeli.fi/mikaelin-pikkujoulubileet
Lippupiste: lippu.fi/mikaelin-pikkujoulubileet
Facebook: mikaelin pikkujoulubileet
LinkedIn: linkedin.com/events/mikkelinpikkujoulubileet
Tapahtuman järjestää Mikkelin Mikaeli ja Ravintola Mikaeli

Mikkelin Voimistelijat – Joulunäytös: Joulun taikaa / klo 14
2025-12-13 14:00 - 17:00
Tervetuloa nauttimaan upeista cheerleading-, tanssi-, voimistelu ja akrobatiaesityksistä Mikkelin Voimistelijoiden joulunäytökseen!
Näytöksen kesto noin 1h, ei väliaikaa.
Kahvio palvelee klo 13-16.
Liput:
Permanto:
Peruslippu 14,50 €
Lapsi (ikäraja 12v) 12,60 €
Parvi:
Peruslippu 10,00 €
Lapsi (ikäraja 12v) 8,00 €
Alle 3-vuotiaat sylilapset ilmaiseksi.
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää Mikkelin Voimistelijat

Mikkelin Voimistelijat – Joulunäytös: Joulun taikaa / klo 16
2025-12-13 16:00 - 17:00

MiX Studion Taikakoulu / klo 15
2025-12-14 15:00 - 17:00
HUOM, Tekijänoikeussyistä emme tule esittämään MiX Studion Harry Potteria, vaan MiX Studion Taikakoulu -esityksen. Jo ostetut liput käyvät sellaisenaan esitykseen. Tervetuloa kokemaan taianomainen elämys!
MiX Studion Taikakoulu -esitys on koko perheen taianomainen seikkailu, jossa tanssin, puvustuksen ja tunnelmallisten lavasteiden kautta herää eloon tunteiden koko kirjo. Näyttelijät ja huolella luotu äänimaailma kuljettavat katsojat läpi ilon, surun ja jännityksen. Olitpa sitten vannoutunut taikamaailman -fani tai uusi tulokas, tulet kokemaan yllätyksiä ja taikaa, joka sopii kaikille.
Esityksen kesto noin 1h 25min, ei väliaikaa.
Kahvio on kiinni.
Liput:
Pääsylippu 24,90 €
Lapsi alle 10 v. 19,90 €
Eläkeläinen 19,90 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää MiX Studio

MiX Studion Taikakoulu / klo 18
2025-12-14 18:00

Voimisteluseura Sirius - Voimistelunäytös Rölli ja metsänhenki
2025-12-16 18:00
Joulun alla päästään seikkailemaan kaikkien tunteman röllin matkassa! Röllit valtaavat rauhaa rakastavien menninkäisten kylän, josta sisuuntuneena menninkäiset alkavat puolustaa omaansa! Röllien ja menninkäisten taistellessa tapahtuu Röllin ja Milli-menninkäisen välillä jotain kummallista ja lopulta heidän ystävyys on se, joka auttaa selvittämään ongelmatilanteen.
Tässä vauhdikkaassa ja mukaansa tempaavassa voimistelunäytöksessä tulet näkemään rytmisen voimistelun taitavaa välineenkäsittelyä, huikeita akrobatiavoimistelun heittoja sekä monipuolisia harrastevoimistelun esityksiä.
Näytöksessämme esiintyvät kaikki seuramme harrastajat ja eri lajit
Akrobatiavoimistelu
Harrastevoimistelu
Rytminen voimistelu
Tervetuloa viettämään iltaa kanssamme ja samalla tukemaan lasten ja nuorten voimistelua Mikkelissä.
Näytöksen kesto noin 2h, sis. 20min väliajan.
Liput 16,60 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää Voimisteluseura Sirius

Joulun Henki-konsertti - Eija Kantola ja Pasi Flodström /PERUUNTUU
2025-12-17 19:00
Tapahtuma valitettavasti peruuntuu, liput voi palauttaa osoitteessa https://web.lippu.fi/palautus 31.10.2025 mennessä.
Mikäli toimitustapana on ollut Lippu.Pass, pitää myös palautukset hakea sovelluksen kautta.

Tangokuninkaalliset Eija Kantola ja Pasi Flodström virittäytyvät Jouluun ensimmäisellä yhteisellä tunnelmallisella joulukonserttikiertueellaan.
Konsertissa kuullaan niin perinteistä kuin uudempaakin joulumusiikkia sulassa sovussa, niinkuin jouluun kuuluu. Mukana heillä kiertää upea 4-henkinen orkesteri.
Joulun Henki -konsertti tarjoilee lämpöistä tunnelmaa ja tunnetta.
Tervetuloa virittäytymään Jouluun kanssamme!
Konsertin kesto noin 2h, sisältää väliajan
Lipun hinta:
Peruslippu 46,10 €
Ryhmät ( min 20 hlöä) 43,10 €
+ tilausmaksut (alk. 1,50 € + 0,65 % tilauksesta www.lippu.fi)

Badding
2025-12-17 19:00
Vuosi sitten Marko Haavisto tunnelmoi Baddingin musiikin parissa kiitellyissä Badding-konserteissa. Tänä vuonna näihin hetkiin tehdään paluu erikoiskeikkojen muodossa 3.12. Hyvinkääsalissa, Hyvinkäällä ja 17.12. Mikaelissa, Mikkelissä.
Keikoilla Marko Haavisto & Poutahaukat -bändin täydennyksenä mukana ovat toisena solistina Minja Koski (M) ja koskettimissa Viljami Viippola (mm. Kynä & Kumppanit).
Illan ohjelmisto on kattava läpileikkaus Rauli ”Badding” Somerjoen musiikillisesta elämäntyöstä, sisältäen useita hittejä, mutta mukaan mahtuu myös harvinaisuuksia. Luvassa on ilta todellisia ikivihreitä ja kaikkien tuntemia kappaleita.
Konsertin kesto noin 70min, ei väliaikaa
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

Virtuoso & Milana Misic - Taivas sylissäni
2025-12-18 19:00
Suosittu Virtuoso, eli tenori Roope Pelo, bassobaritoni Riku Pelo ja tenori Juhana Suninen, teki paluun joulun alla 2024. Uljasääninen kokoonpano kutsui laulajatar Milana Misicin rinnalleen konsertoimaan ja esittämään kanssaan kauneimpia joululauluja. Nimekseen konsertit ovat saaneet kauniin Carola Häggvistin joululaulun: Taivas sylissäni, josta he myös julkaisivat yhteisen joulusinglen 2024.
Konsertissa on luvassa helkähdyksiä menneistä jouluista, rakkaita joululauluja ja lämmintä joulunhenkeä. Konsertissa kuullaan perinteisiä sävelmiä, Virtuoson Yö enkelten -levyltäkin tuttuja joululauluja ja lisäksi Milanalle rakkaita kappaleita. Kuului laulu enkelten, Varpunen jouluaamuna, Sylvian joululaulu, tietenkin konsertin nimeksi valittu Taivas sylissäni.
– ⁠Omia suosikkejani voisi olla vaikkapa Kuului laulu enkelten, jolla usein kajautamme konsertit käyntiin. Tietenkin perinteiset Varpunen jouluaamuna ja Sylvian joululaulu tuovat monille sen ainoan oikean joulutunnelman, tunnelmoi Juhana Suninen.
– ⁠Yksi suosikeistani on Oi jouluyö, jonka esitämme Milanan kanssa italiaksi. Milana on aurinkoinen solisti, upeaa päästä tekemään yhteistyötä, kertoo Roope Pelo, jolla on ollut ilo tehdä yhteistyötä laulajattaren kanssa myös Kalajoen hiekat -musiikkiesitysten kautta.
– Vuodet ovat vierineet, mutta äänemme soivat edelleen hienosti yhteen ja meillä on aina mahtavaa keskenämme. Edesmennyt “poikabändi” on marinoitunut “miehet parhaassa iässä” -kokoonpanoksi, virnuilee Riku Pelo.
– On hyvin jännittävää yhdistää tämän minun naisääneni kolmeen komeaan eri äänialan miesääneen. Tarkoitus on laulaa moniäänisesti, myös stemmoja toisillemme. Mielenkiintoista siis nähdä, minkälaisia tunnelmia ja kombinaatioita saamme aikaiseksi, pohtii Milana Misic. – Minulle joulu on nimenomaan se tunnelma. On ihan parasta päästä virittämään joulutunnelmaa saleihin ja kirkkoihin. Joululauluja laulaessa sitä rupeaa jo mielikuvissa kehittelemään jouluntuoksua omaan kotiinsakin.
Vuonna 2005 perustetun lauluyhtye Virtuoson kokoonpanossa laulavat tenori Roope Pelo, bassobaritoni Riku Pelo ja tenori Juhana Suninen. Virtuoso on niittänyt esiintymisillään mainetta: se on saanut Virtuoso-debyyttilevystään platinaa ja toinen Suuren meren suolaa -albumi kolkuttelee kultarajaa. Yhtyeen esiintymisestradeina ovat vuosien varrella olleet niin areenat, konserttisalit kuin kirkot.
Konsertin kesto 75min, ei väliaikaa
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

Lasten uusi vuosi
2025-12-31 16:30 - 17:00
Lasten uuden vuoden esityksessä Mikaelissa nähdään TV:stä tuttu Maisteri Molto!
Maisteri Molto on omalaatuinen musiikinopettaja, jossa on ripaus klovnia ja hyppysellinen kapellimestaria. Välillä Maisteri on vahvasti tunteidensa vietävänä ja toisinaan hän saattaa nukahtaa kesken keikan. Onneksi mahtavat ammattimuusikot auttavat Maisteri Moltoa ja taas laulut soivat!
Esityksen jälkeen yleisö pääsee tapaamaan Maisteri Moltoa.
Esityksen järjestää Mikkelin yleiset kulttuuripalvelut.
Uuden vuoden juhlinnan huipentaa Mikkelin kaupungin järjestämä ilotulitus.
Parkkitilaa on Mikaelin ja Pankalammen ympäristössä rajoitetusti, joten suosittelemme saapumaan paikalle mahdollisuuksien mukaan kimppakyydeillä tai kävellen.
***********
At Children’s New Year performance, you will see Maisteri Molto, who you might have already seen on TV!
Maisteri Molto is a unique music teacher, with a touch of clown and a pinch of conductor. Sometimes Maisteri is carried away by her emotions and sometimes she may fall asleep in the middle of a gig. Fortunately professional musicians assist Maisteri Molto and the music continues!
After the performance, the audience gets to meet Maisteri Molto.
The event is organized by The Cultural Services of the City of Mikkeli.

The peak for the New Year’s celebration is a fireworks spectacle organized by the city of Mikkeli.

Parking space around Mikaeli and Pankalampi is limited, so we recommend arriving by carpooling or walking whenever possible.
Liput 11,50 €
+ tilausmaksut (alk. 1,50 € + 0,65 % tilauksesta www.lippu.fi)
Naulakko on maksuton.
